CELEX: 32003D0121
Language: lt
Date: 1044921600000
Title: 2003 m. vasario 11d. Komisijos sprendimas, nustatantis ekologinius kriterijus suteikiant dulkių siurbliams Bendrijos ekologinį ženklą (pranešta dokumentu Nr. C(2003) 114)Tekstas svarbus EEE.

Svarbus teisinis pranešimas

|

32003D0121

2003 m. vasario 11d. Komisijos sprendimas, nustatantis ekologinius kriterijus suteikiant dulkių siurbliams Bendrijos ekologinį ženklą (pranešta dokumentu Nr. C(2003) 114)Tekstas svarbus EEE.  

Oficialusis leidinys L 047 , 21/02/2003 p. 0056 - 0060 CS.ES skyrius 15 tomas 07 p. 382  - 386 ET.ES skyrius 15 tomas 07 p. 382  - 386 HU.ES skyrius 15 tomas 07 p. 382  - 386 LT.ES skyrius 15 tomas 07 p. 382  - 386 LV.ES skyrius 15 tomas 07 p. 382  - 386 MT.ES skyrius 15 tomas 07 p. 382  - 386 PL.ES skyrius 15 tomas 07 p. 382  - 386 SK.ES skyrius 15 tomas 07 p. 382  - 386 SL.ES skyrius 15 tomas 07 p. 382  - 386

		Komisijos sprendimas2003 m. vasario 11d.nustatantis ekologinius kriterijus suteikiant dulkių siurbliams Bendrijos ekologinį ženklą(pranešta dokumentu Nr. C(2003) 114)(tekstas svarbus EEE)(2003/121/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos [1], ypač į jo 6 straipsnio 1 dalies antrąją pastraipą,kadangi:(1) Pagal Reglamentą (EB) Nr. 1980/2000 Bendrijos ekologinį ženklą galima suteikti produktams, turintiems savybių, kurios leidžia ženkliai sumažinti neigiamą produkto poveikį aplinkai pagrindiniais aplinkosaugos aspektais.(2) Reglamente (EB) Nr. 1980/2000 numatyta, kad konkretūs ekologinio ženklo kriterijai turi būti nustatyti pagal produktų grupes.(3) Šiame sprendime numatytos priemonės pagrįstos kriterijų projektu, kurį parengė Europos Sąjungos ekologinio ženklinimo valdyba, įsteigta remiantis Reglamento (EB) Nr. 1980/200013 straipsniu.(4) Šiame sprendime numatytos priemonės atitinka komiteto, įkurto pagal Reglamento (EB) Nr. 1980/200017 straipsnį, nuomonę,PRIĖMĖ ŠĮ SPRENDIMĄ:1 straipsnisKad dulkių siurbliui būtų galima suteikti Bendrijos ekologinį ženklą remiantis Reglamentu (EB) Nr. 1980/2000, jis turi būti priskirtas šio sprendimo 2 straipsnyje apibrėžtai produktų grupei ir atitikti priede nurodytus kriterijus.2 straipsnisProduktų grupė "dulkių siurbliai": apima visus autonominius dulkių siurblius: cilindrinius ir vertikalius dulkių siurblius, kurie gali susiurbti dulkes nuo ne mažesnio kaip 10 m2 paviršiaus per panaudojimą.Į šią produktų grupę neįtraukiami bevieliai dulkių siurbliai arba siurbliai, veikiantys su baterijomis, bei centrinės dulkių valymo sistemos.3 straipsnisAdministravimo tikslais dulkių siurbliams paskirtas kodo numeris yra "23".4 straipsnisŠis sprendimas taikomas nuo 2003 m. balandžio 1 d. iki 2007 m. kovo 31 d. Jeigu 2007 m. kovo 31 d. nebus priimti nauji, pakeisti kriterijai, šis sprendimas taikomas iki 2008 m. kovo 31 d.5 straipsnisŠis sprendimas skirtas valstybėms narėms.Priimta Briuselyje, 2003 m. vasario 11 d.Komisijos varduMargot WallströmKomisijos narė[1] OL L 237, 2000 9 21, p. 1.--------------------------------------------------PRIEDASBENDROSIOS NUOSTATOSKriterijų tikslaiŠių kriterijų tikslas yra, visų pirma:- mažinti aplinkai daromą žalą arba pavojų, kylantį dėl energijos vartojimo (globalinis atšilimas, rūgštėjimas, neatsinaujinančių išteklių išeikvojimas), mažinant energijos vartojimą,- mažinti aplinkai daromą žalą dėl gamtos išteklių panaudojimo skatinant dulkių siurblio (toliau – produkto) ilgaamžiškumą, pakartotiną panaudojimą ir eksploatacijos patikimumą,- mažinti aplinkai daromą žalą arba pavojų, kylantį dėl pavojingų medžiagų naudojimo, ribojant tokių medžiagų naudojimą.Kriterijai skatina geriausios praktikos (optimalaus aplinkos apsaugos panaudojimo) įgyvendinimą ir vartotojų rūpinimąsi aplinkos apsauga. Be to, plastikinių dalių žymėjimas skatina perdirbimą.Kriterijai nustatyti taip, kad skatintų dulkių siurblių, pagamintų su mažu poveikiu aplinkai, žymėjimą.Vertinimo ir patikrinimo reikalavimaiKonkretūs vertinimo ir tikrinimo reikalavimai nurodyti prie kiekvieno kriterijaus.Tam tikrais atvejais galima taikyti kitus nei nurodyti kiekvienam kriterijui tyrimo metodus, jeigu jų lygiavertiškumą patvirtina kompetentinga institucija, vertinanti paraišką.Jeigu įmanoma, tyrimą atlieka tinkamai akredituota laboratorija arba laboratorijos, atitinkančios reikalavimus, nustatytus standarte EN ISO 17025, ir yra kompetentingos atlikti atitinkamus tyrimus.Jeigu reikalaujama, kad pareiškėjas pateiktų kompetentingai institucijai, vertinančiai paraišką, deklaracijas, dokumentus, tyrimų ataskaitas arba kitokius įrodymus siekiant patvirtinti atitiktį kriterijams, laikoma, kad juos gali parengti, atitinkamai, pareiškėjas ir (arba) jo tiekėjas (-ai) ir (arba) jų tiekėjas (-ai) ir t. t.Tam tikrais atvejais kompetentingos institucijos gali pareikalauti patvirtinamųjų dokumentų ir gali savarankiškai atlikti patikrinimą.Vertinant paraiškas arba kontroliuojant atitiktį kriterijams, kompetentingoms institucijoms rekomenduojama atsižvelgti į pripažintų aplinkos valdymo programų įgyvendinimą, pvz., EMAS arba ISO 14001 (pastaba: tokių valdymo programų įgyvendinti nereikalaujama).KRITERIJAI1. Energijos suvartojimas ir dulkių susiurbimo efektyvumasa) Po penkių brūkštelėjimų per storą gauruotą kilimą dulkių susiurbimo efektyvumas yra 70 %, o suvartota energija – ne daugiau kaip 345 vatvalandės.b) Po vieno brūkštelėjimo per kietą grindų paviršių, apibrėžtą EN 60312, 5.2 punkte, dulkių susiurbimo efektyvumas yra ne mažiau kaip 98 %, o suvartota energija - ne daugiau kaip 69 vatvalandės.Vertinimas ir tikrinimas: dėl kiekvieno a ir b punktuose nurodyto kriterijaus pareiškėjas pateikia tyrimų ataskaitas, kuriose nurodytas pašalintų dulkių kiekis, remiantis, kaip jau minėta, EN 60312, naudojant tuščią maišelį arba dulkių konteinerį/rezervuarą (kas taikoma). Kietas grindų paviršius yra iš neapdorotos sluoksniuotos pušų medienos arba iš mažiausiai 15 mm storio lentų.2. Ilgaamžiškumasa) Variklio eksploatacijos laikotarpis yra ne mažiau kaip 550 valandų.Vertinimas ir tikrinimas: pareiškėjas pateikia tyrimų ataskaitą, parengtą pagal tyrimo metodo IEC 312 19.1 straipsnį arba EN 60312.b) Energijos tiekimo tūtos eksploatacijos laikotarpis yra ne mažiau kaip 1000 būgno apsisukimų.Vertinimas ir tikrinimas: pareiškėjas pateikia tyrimų ataskaitą, parengtą pagal tyrimo metodo IEC 312 20.1 straipsnį arba EN 60312.c) Žarnos eksploatacijos laikotarpis yra ne mažiau kaip 40000 virpesių.Vertinimas ir tikrinimas: pareiškėjas pateikia tyrimų ataskaitą, parengtą pagal tyrimo metodo IEC 312 20.2 straipsnį arba EN 60312.d) Pagrindinis jungiklis (įjungti-išjungti) veikia ir mechaniškai, ir elektros tiekimo požiūriu ne mažiau kaip 2500 kartų.Vertinimas ir tikrinimas: pareiškėjas pateikia tyrimų ataskaitą, kurioje nurodyta taikyta procedūra. Dulkių siurblys išbandomas nuėmus tūtą.e) Gamintojas pateikia prekybinę garantiją, kad dulkių siurblys veikia ne mažiau kaip dvejus metus. Ši garantija galioja nuo pardavimo pirkėjui datos.Vertinimas ir tikrinimas: pareiškėjas pateikia su produktu platinamos garantijos kopiją.f) Garantuojama, kad atsarginės dalys, užtikrinančios tinkamą produkto veikimą, bus tiekiamos ne trumpiau kaip 10 metų nustojus gaminti šiuos siurblius.Vertinimas ir tikrinimas: šiuo tikslu pareiškėjas pateikia deklaraciją su atitinkamais patvirtinamaisiais dokumentais.3. Pakartotinas panaudojimas, susigrąžinimas ir perdirbimasa) Gamintojas patikrina, kaip išmontuojamas produktas, ir pateikia išmontavimo ataskaitą, kuri perduodama trečiosioms šalims jų prašymu.Vertinimas ir tikrinimas: šiuo tikslu pareiškėjas pateikia deklaraciją kartu su išmontavimo ataskaitos kopija.b) Elektrinės dalys sujungiamos mechaniškai, kad būtų lengviau produktą išmontuoti ir perdirbti.Vertinimas ir tikrinimas: šiuo tikslu pareiškėjas pateikia deklaraciją su atitinkamais patvirtinamaisiais dokumentais, kuriuose nurodyta produkto schema ir mechaninės jungtys tarp elektrinių dalių. Juos patvirtina pareiškėjo pateikta išmontavimo ataskaita (kaip jau nurodyta).c) Metalinės dalys turi būti lengvai nuimamos, kad produktą būtų galima lengvai išardyti ir perdirbti.Vertinimas ir tikrinimas: šiuo tikslu pareiškėjas pateikia deklaraciją su atitinkamais patvirtinamaisiais dokumentais, kuriuose nurodyta produkto schema ir metalinės dalys. Juos patvirtina pareiškėjo pateikta išmontavimo ataskaita (kaip nurodyta pirmiau).d) Dulkių siurbliui pagaminti (įskaitant energijos tiekimo tūtą ir žarną) nenaudojamas švinas, gyvsidabris, kadmis, šešiavalentis chromas, polibromintieji bifenilai (PBB) ir (arba) polibromintojo bifenilo eteriai (PBDE), išskyrus medžiagas, kurias leidžia naudoti 2003 m. sausio 27 d. Europos Parlamento ir Tarybos direktyvos 2002/95/EB dėl tam tikrų pavojingų medžiagų naudojimo elektros ir elektroninėje įrangoje apribojimo (RoHS) [1] priedas ir vėlesni jos pakeitimai.Vertinimas ir tikrinimas: šiuo tikslu pareiškėjas pateikia deklaraciją su atitinkamais patvirtinamaisiais dokumentais, kuriuose nurodyta, kokie (jeigu iš viso) buvo panaudoti antipirenai. Iki to laiko, kol nenustatytos didžiausios leistinos šių medžiagų koncentracijos vertės remiantis minėta direktyva, pareiškėjas ir (arba) jo tiekėjas (-ai) deklaruoja, kad šios medžiagos nebuvo sąmoningai naudojamos gaminant dulkių siurblį arba kokią nors jo sudedamąją dalį.e) Plastikinėse dalyse nėra metalinių intarpų, kurių nebūtų galima atskirti.Vertinimas ir tikrinimas: šiuo tikslu pareiškėjas pateikia deklaraciją su atitinkamais patvirtinamaisiais dokumentais, kuriuose nurodytas bet kokių metalinių intarpų pobūdis. Juos patvirtina pareiškėjo pateikta išmontavimo ataskaita (kaip nurodyta pirmiau).f) Plastikinėse dalyse, kurios sveria daugiau kaip 25 g, nėra chloroparafino, kurio grandinės ilgis 10–13 C atomų, chloro masė > 50 % svorio (CAS 85535-84-8).Vertinimas ir tikrinimas: šiuo tikslu pareiškėjas pateikia deklaraciją su atitinkamais patvirtinamaisiais dokumentais, kuriuose nurodyti, kokie (jeigu iš viso) buvo panaudoti antipirenai.g) Plastikinėse dalyse, kurios sveria daugiau kaip 25 g, nėra antipirenų arba preparatų su medžiagomis, kurios naudojimo metu priskirtos arba kurias galima priskirti rizikos frazei R45 (gali sukelti vėžį), R46 (gali sukelti paveldimus genetinius sutrikimus), R50 (labai toksiškas vandens organizmams), R51 (toksiškas vandens organizmams), R52 (kenksmingas vandens organizmams), R53 (gali sukelti ilgalaikį neigiamą poveikį vandenyje), R60 (gali pakenkti derlingumui) arba R61 (gali pakenkti negimusiam kūdikiui), kaip apibrėžta 1967 m. birželio 27 d. Tarybos direktyvoje 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [2] ir vėlesniuose jos pakeitimuose.Vertinimas ir tikrinimas: šiuo tikslu pareiškėjas ir (arba) jo tiekėjas (-ai) pateikia deklaraciją su atitinkamais patvirtinamaisiais dokumentais, kuriuose nurodyti, kokie (jeigu iš viso) buvo panaudoti antipirenai, kartu su atitinkama informacija apie medžiagų saugumą ir duomenų blankais.h) Plastikinės dalys, kurios sveria daugiau kaip 25 g, turi nuolatinį ženklą, pagal kurį medžiaga identifikuojama pagal ISO 11469.Vertinimas ir tikrinimas: šiuo tikslu pareiškėjas pateikia deklaraciją su atitinkamais patvirtinamaisiais dokumentais.i) Gamintojas susigrąžina produktą arba bet kokią keičiamą detalę ir ją perdirba, išskyrus maišelius dulkėms ir filtrus. Tai daroma nemokamai, išskyrus atvejus, kai vietos arba nacionalinės valdžios institucijos nustato už tai mokestį.Vertinimas ir tikrinimas: šiuo tikslu pareiškėjas pateikia deklaraciją su atitinkamais patvirtinamaisiais dokumentais.4. TriukšmasTriukšmas (garso galingumas) skelbiamas ant produkto, jis neviršija 76 dBA (nuoroda į 1 pikovatą).Vertinimas ir tikrinimas: pareiškėjas pateikia tyrimo ataskaitą, parengtą pagal tyrimo metodą EN 60704-2-1, o triukšmo deklaracija parengiama pagal metodą EN 60704-3. Pareiškėjas pateikia deklaracijos parengimo metodikos kopiją.5. Išmetamų dulkių kiekisa) Išmetamų dulkių kiekis (Q) yra mažesnis kaip 0,01 mg/m3.Vertinimas ir tikrinimas: pareiškėjas pateikia tyrimo ataskaitą, parengtą pagal tyrimo metodą EN 60312.b) Naudojami pakeičiami ir (arba) plaunami šviesios spalvos dulkių filtrai.Vertinimas ir tikrinimas: pareiškėjas pateikia atitikties šiam reikalavimui deklaraciją.6. Pasipriešinimas įsiurbimo kolektoriaus judėjimuiPasipriešinimas įsiurbimo kolektoriaus judėjimui (R) yra ne didesnis kaip 25 N.Vertinimas ir tikrinimas: pareiškėjas pateikia tyrimo ataskaitą, parengtą pagal tyrimo metodą EN 60312.7. Nurodymai vartotojui ir informacijaProduktas parduodamas kartu su atitinkama informacija vartotojui, kurioje patariama, kaip produktą tinkamai naudoti aplinkos apsaugos atžvilgiu ir visų pirma:a) Informacija, kad, įjungus siurblį, energijos suvartojimą galima ženkliai sumažinti, jeigu įdedamas tuščias dulkių konteineris arba maišelis (pastaba: šio kriterijaus galima nesilaikyti, jeigu gamintojas nurodo, kad taip nėra).b) Rekomendacija išjungti dulkių siurblį, jeigu juo iš tikrųjų nedirbate.c) Informacija apie garantiją ir atsargines dalis.d) Informacija apie tai, kad produktas sukurtas taip, kad jį būtų galima tinkamai perdirbti, ir todėl nederėtų jo išmesti. Patarimas, kaip pirkėjas galėtų pasinaudoti gamintojo pasiūlymu susigrąžinti produktą ir jį perdirbti.e) Informacija, kad produktui suteikta Gėlė (ES ekologinis ženklas), su trumpu paaiškinimu, ką tai reiškia, nurodant kad išsamesnę informaciją apie ekologinį ženklą galima rasti tinklavietės adresu: http://europa.eu.int/ecolabel.f) Informacija apie įvairias priežiūros procedūras, visų pirma, apie maišelių (arba dulkių konteinerio ištuštinimą) ir filtrų keitimą.g) Indikatorius parodo, kada prisipildo maišelis arba dulkių konteineris, ir jį reikia keisti arba iškratyti, jeigu to aiškiai nematyti įprastai jį naudojant.h) Informacija apie produkto svorį.Vertinimas ir tikrinimas: pareiškėjas deklaruoja, kad produktas atitinka šiuos reikalavimus, ir pateikia vartojimo vadovo kopiją kompetentingai institucijai, vertinančiai paraišką.8. Ekologiniame ženkle pateikiama informacija2 ekologinio ženklo langelyje turi būti toks tekstas:- efektyvus valymas, mažas išmetamų dulkių kiekis, mažai triukšmo,- mažas energijos suvartojimas,- didesnis ilgaamžiškumas ir pakartotinis panaudojimas.Vertinimas ir tikrinimas: pareiškėjas deklaruoja, kad produktas atitinka šiuos reikalavimus, ir pateikia ekologinio ženklo, vaizduojamo ant pakuotės ir (arba) produkto, ir (arba) ant patvirtinamųjų dokumentų, kopiją.[1] OL L 37, 2003 2 13, p. 19.[2] OL 196, 1967 8 16, p. 1.--------------------------------------------------